ጠ/ሚ አብይ ከዓለም የኢኮኖሚ ጉባኤ ፕሬዚዳንት ቦርዤ ብሬንዴ ጋር ተወያዩ
ጠቅላይ ሚኒስትር ዶክተር አብይ አህመድ ከዓለም የኢኮኖሚ ጉባኤ ፕሬዚዳንት ቦርዤ ብሬንዴ ጋር ከሲውዘርላንድ ዳቮስ የቀጠለ ውይይት አደረጉ።በጥር ወር 2011 እንደተወሰነው ኢትዮጵያ በአፍሪካ የሚካሄደውን የ2013 የዓለም የኢኮኖሚ ጉባኤ እንድታዘጋጅ ተመርጣለች።በዛሬው ዕለት በጽህፈት ቤታቸው ዶክተር አብይ አህመድና ፕሬዚዳንት ቦርዤ ብሬንዴ ይህንኑ አህጉራዊ ጉባኤ ለማካሄድ የሚያስፈልጉ ቅድመ ሁኔታዎችንና አግባቦችን የሚያትት ስምምነት መፈራረማቸውን የጠቅላይ ሚኒስትር ጽህፈት ቤት አስታውቋል፡፡በአፍሪካ የሚደረገው የዓለም የኢኮኖሚ ጉባኤ በመስከረም ወር 2013 በአዲስ አበባ የሚካሄድ ሲሆን ከአንድ ሺህ በላይ ተሳታፊዎች ይኖሩታል ተብሎ ይጠበቃል።